text: Vil du ikke være frivillig? Hit med 10.000
  13 februar 2011 kl. 14.15
  Mangel på frivillige forældre i idrætsklubberne er blevet et så stort problem, at nogle af klubberne tager drastiske midler i brug.
  I Vojens kan det komme til at koste de dovne forældre en kæmpebøde på 10.000 kr. at blive væk fra deres børns ishockeytræning og kampe. 
  Når de unge spillere er kamp i Vojens Ishockeyhal, er der altid fem forældre på plads til at sørge for afviklingen af kampen.
  For det er DYRT at pjække fra det såkaldt frivillige forældrearbejde.
  Og klubben mener det alvorligt - pengene SKAL falde. Også selvom klubben erkender, at der tale om mange  penge. 
  Det er for at forhindre, at der er forældre kører på frihjul, at strafkontingentet blev sat op fra  starten af denne sæson.
  De aktive forældre gik udenom bestyrelsen og vedtog selv forhøjelsen ved seneste generalforsamling.
  Så vidt vides er de 10.000 kroner Danmarksrekord i strafkontingent. Men andre klubber har også indført strafkontingent.
  